Պատմաբաններն ասում են, որ Հորդանան գետի ստորին հոսանքների այս վայրում եղել է ծանծաղուտ կամ անցարան։ Հենց այստեղ է հետ քաշվել գետը, և Իսրայելի որդիները` Հեսու Նավեի գլխավորությամբ, մտել են Ավետյաց երկիր։ Ավելի ուշ հենց այստեղ է հրեղեն կառքով երկինք բարձրացել Եղիա մարգարեն։ Եվ այստեղ է Հովհաննես Մկրտիչը դիմավորել ու Հորդանանի ջրերում լվացել Հիսուս Քրիստոսին։ Երիցս սուրբ վայր է։